[{"text_idx": "#000007", "text": "Arlunydd a dylunydd Prydeinig oedd Burne-Jones a chwaraeodd ran allweddol yn adfywiad celf gwydr lliw ym Mhrydain yn rhan olaf y bedwaredd ganrif ar bymtheg. Roedd hefyd yn un o\u2019r partneriaid a sefydlodd y cwmni celfyddydau addurnol hynod o ddylanwadol Morris, Marshall, Faulkner & Co. ym 1861, ochr yn ochr a\u0302 William Morris, Charles Faulkner, Peter Paul Marshall, Dante Gabriel Rossetti, Ford Madox Brown a Phillip Webb. Ailffurfiwyd y cwmni o dan yr enw Morris & Co. ym 1875, ac mae llawer o\u2019i ddyluniadau\u2019n parhau i gael eu defnyddio i addurno cartrefi heddiw."}, {"text_idx": "#000008", "text": "Mae\u2019r ffenestr hon yn nodweddiadol o\u2019r dyluniadau gwydr lliw a gynhyrchwyd gan Burne-Jones: mae ei feistrolaeth ar ddilladaeth, ei dreswaith llyfn a\u2019r llu o angylion sy\u2019n amgylchynu\u2019r Iesu yn nodweddiadol o\u2019i arddull."}, {"text_idx": "#000009", "text": "Manylyn o\u2019r ffenestr, yn dangos y Doethion yn dod ag anrhegion o aur, thus a myrr. DI2005_0594, NPRN 310514"}]